CELEX: 32022R0410
Language: ga
Date: 2022-03-10 00:00:00
Title: Rialachán Cur Chun Feidhme (AE) 2022/410 ón gCoimisiún an 10 Márta 2022 lena leasaítear Rialachán (AE) Uimh. 1321/2014 a mhéid a bhaineann le bainistiú aeracmhainneachta leanúnaí i ngrúpáil aonair ghnó aeriompróra (Téacs atá ábhartha maidir le LEE)

11.3.2022   
               
               
                  GA
               
               
                  Iris Oifigiúil an Aontais Eorpaigh
               
               
                  L 84/20
               
            
         RIALACHÁN CUR CHUN FEIDHME (AE) 2022/410 ÓN gCOIMISIÚN
         an 10 Márta 2022
         lena leasaítear Rialachán (AE) Uimh. 1321/2014 a mhéid a bhaineann le bainistiú aeracmhainneachta leanúnaí i ngrúpáil aonair ghnó aeriompróra
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) 2018/1139 ó Pharlaimint na hEorpa agus ón gComhairle an 4 Iúil 2018 maidir le rialacha comhchoiteanna i réimse na heitlíochta sibhialta agus lena mbunaítear Gníomhaireacht Sábháilteachta Eitlíochta de chuid an Aontais Eorpaigh, agus lena leasaítear Rialacháin (CE) Uimh. 2111/2005, (CE) Uimh. 1008/2008, (AE) Uimh. 996/2010, (AE) Uimh. 376/2014 agus Treoracha 2014/30/AE agus 2014/53/AE ó Pharlaimint na hEorpa agus ón gComhairle, agus lena n-aisghairtear Rialacháin (CE) Uimh. 552/2004 agus (CE) Uimh. 216/2008 ó Pharlaimint na hEorpa agus ón gComhairle agus Rialachán (CEE) Uimh. 3922/91 ón gComhairle (1), agus go háirithe Airteagal 17(1) agus Airteagal 62(14) agus Airteagal 15 de,
         De bharr an mhéid seo a leanas:
         
                     (1)
                  
                  
                     Le Rialachán (AE) Uimh. 1321/2014 ón gCoimisiún (2) leagtar síos na ceanglais maidir le haeracmhainneacht leanúnach na n-aerárthach, lena n-áirítear na ceanglais maidir lena bainistiú.
                  
               
                     (2)
                  
                  
                     De bhun Iarscríbhinn I (Cuid-M) a ghabhann le Rialachán (AE) Uimh. 1321/2014, i gcás aerárthaí a úsáideann aeriompróirí arna gceadúnú i gcomhréir le Rialachán (CE) Uimh. 1008/2008 ó Pharlaimint na hEorpa agus ón gComhairle (3), is é an t-oibreoir a bheidh freagrach as aeracmhainneacht leanúnach na n-aerárthaí a oibríonn sé agus formheasfar é, mar chuid dá theastas aeroibreora, mar eagraíocht um bainistíocht aeracmhainneachta leanúnaí (“CAMO”) de bhun Iarscríbhinn Vc (Cuid-CAMO).
                  
               
                     (3)
                  
                  
                     Nuair is cuid de ghrúpáil aonair ghnó iad aeriompróirí, cruthaítear leis an gceanglas sin bacainní áirithe maidir le comhchórais um bainistíocht aeracmhainneachta leanúnaí (“CAW”) do na haerárthaí uile atá á n-oibriú ag an ngrúpáil sin a bhunú agus a chur chun feidhme. Mar thoradh ar easpa comhchórais bhainistithe CAW, tá dúbailt cúraimí ann toisc nach mbaineann na heagraíochtaí tairbhe as cuspóirí agus nósanna imeachta comhchosúla a bheith acu, agus déantar idir-inoibritheacht gearr-ama aerárthaí idir sealbhóirí éagsúla teastas aeroibreora (“AOC”) a chosc.
                  
               
                     (4)
                  
                  
                     Ina theannta sin, measann an earnáil tionsclaíochta go gcruthaíonn an staid reatha míbhuntáiste san iomaíocht i gcomparáid le haeroibreoirí eile lasmuigh den Aontas Eorpach nach bhfuil faoi réir srianta dlíthiúla den sórt sin.
                  
               
                     (5)
                  
                  
                     Ba cheart, dá bhrí sin, Rialachán (AE) Uimh. 1321/2014 a leasú chun a cheadú d’aeriompróirí arna gceadúnú i gcomhréir le Rialachán (CE) Uimh. 1008/2008 agus atá mar chuid de ghrúpáil aonair ghnó aeriompróra chun CAMO laistigh den ghrúpáil sin a fháil ar chonradh chun aeracmhainneacht leanúnach aerárthaí a oibríonn siad a bhainistiú.
                  
               
                     (6)
                  
                  
                     Tá na bearta dá bhforáiltear sa Rialachán seo bunaithe ar Thuairim Uimh. 04/2021 (4) ó Ghníomhaireacht Sábháilteachta Eitlíochta an Aontais Eorpaigh (EASA) i gcomhréir le hAirteagal 75(2), pointe (b), agus Airteagal 76(1) de Rialachán (AE) 2018/1139.
                  
               
                     (7)
                  
                  
                     Tá na bearta dá bhforáiltear sa Rialachán seo i gcomhréir leis an tuairim ón gCoiste arna bhunú le hAirteagal 127(1) de Rialachán (AE) 2018/1139,
                  
               TAR ÉIS AN RIALACHÁN SEO A GHLACADH:
         
            Airteagal 1
            Leasaítear Rialachán (AE) Uimh. 1321/2014 mar a leanas:
            
                        (1)
                     
                     
                        In Airteagal 2, cuirtear an pointe (t) seo a leanas leis:
                        
                                    “(t)
                                 
                                 
                                    Ciallaíonn ‘comhchuibhiú córas bainistíochta’ an próiseas comhordaithe trína n-idirghníomhaíonn córais bhainistíochta dhá eagraíocht nó níos mó agus trína roinneann siad faisnéis agus modhanna chun cuspóirí coiteanna nó comhsheasmhacha faireacháin maidir le sábháilteacht agus comhlíonadh a bhaint amach.”;
                                 
                              
                  
                        (2)
                     
                     
                        Leasaítear Iarscríbhinn I (Cuid-M) i gcomhréir le hIarscríbhinn I a ghabhann leis an Rialachán seo;
                     
                  
                        (3)
                     
                     
                        Leasaítear Iarscríbhinn Vc (Cuid-CAMO) i gcomhréir le hIarscríbhinn II a ghabhann leis an Rialachán seo.
                     
                  
         
            Airteagal 2
            Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.
         
         
            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 10 Márta 2022.
            
               
                  Thar ceann an Choimisiúin
               
               
                  An tUachtarán
               
               Ursula VON DER LEYEN
            
         
         
            (1)  IO L 212, 22.8.2018, lch. 1.
         
            (2)  Rialachán (AE) Uimh. 1321/2014 ón gCoimisiún an 26 Samhain 2014 maidir le haeracmhainneacht leanúnach na n-aerárthach agus táirgí, páirteanna agus fearais aerloingseoireachta, agus maidir le formheas na n-eagraíochtaí agus an phearsanra a bhfuil baint acu leis na cúraimí sin (IO L 362, 17.12.2014, lch. 1).
         
            (3)  Rialachán (CE) Uimh. 1008/2008 ó Pharlaimint na hEorpa agus ón gComhairle an 24 Meán Fómhair 2008 maidir le rialacha comhchoiteanna le haghaidh oibriú aersheirbhísí sa Chomhphobal (Athmhúnlú) (IO L 293, 31.10.2008, lch. 3).
         
            (4)  https://www.easa.europa.eu/document-library/opinions
      
      
         
            IARSCRÍBHINN I
            Leasaítear Iarscríbhinn I (Cuid-M) a ghabhann le Rialachán (AE) Uimh. 1321/2014 mar a leanas:
            
                        (1)
                     
                     
                        i bpointe M.A.201, cuirtear isteach na pointí (ea) agus (eb) seo a leanas:
                        
                                    “(ea)
                                 
                                 
                                    De mhaolú ar phointe (e)(2), féadfaidh dhá oibreoir ar a laghad ar cuid de ghrúpáil aonair ghnó aeriompróra iad CAMO céanna a úsáid chun freagracht a ghlacadh as bainistiú leanúnach aeracmhainneachta na n-aerárthaí uile a oibríonn siad, ar choinníoll go gcomhlíonfar na ceanglais uile seo a leanas:
                                    
                                                (1)
                                             
                                             
                                                go bhformheasfar CAMO i gcomhréir le hIarscríbhinn Vc (Cuid-CAMO) maidir leis na haerárthaí atá le bainistiú;
                                             
                                          
                                                (2)
                                             
                                             
                                                gur cuid den ghrúpáil chéanna ghnó aeriompróra leis na hoibreoirí lena mbaineann é CAMO;
                                             
                                          
                                                (3)
                                             
                                             
                                                go mbunaítear conradh i gcomhréir le Foscríbhinn I a ghabhann leis an Iarscríbhinn seo idir CAMO agus an sealbhóir AOC nach bhfuil formheasta mar CAMO é féin;
                                             
                                          
                                                (4)
                                             
                                             
                                                gur sa chríoch a bhfuil feidhm ag na Conarthaí atá an príomháit ghnó ag CAMO;
                                             
                                          
                                                (5)
                                             
                                             
                                                go bhfuil córais bhainistíochta aonair na n-eagraíochtaí a thugann conradh i gcrích comhchuibhithe le chéile.
                                             
                                          
                              
                                    (eb)
                                 
                                 
                                    De mhaolú ar phointe (e)(2), maidir le haeriompróir atá ceadúnaithe i gcomhréir le Rialachán (CE) Uimh. 1008/2008 agus atá ina chuid de ghrúpáil ghnó aeriompróra nach gcomhlíonann pointe M.A.201(ea) a thuilleadh mar thoradh ar fhoirceannadh nó cúlghairm deimhnithe aeroibreora, déanfaidh an t-aeriompróir sin plean gníomhaíochta a shainiú agus a chur chun feidhme chun sástacht an údaráis inniúil chun pointe M.A.201(e)(2) a chomhlíonadh a luaithe is indéanta”;
                                 
                              
                  
                        (2)
                     
                     
                        Leasaítear Foscríbhinn I mar a leanas:
                        
                                    (a)
                                 
                                 
                                    cuirtear an méid seo a leanas in ionad mhír 4:
                                    
                                                “4.
                                             
                                             
                                                Luafar ann an méid seo a leanas:
                                                
                                                             
                                                         
                                                         
                                                            ‘Cuirfidh an t-úinéir nó an t-oibreoir cúram bhainistithe leanúnaí aeracmhainneachta na n-aerárthaí ar CAMO nó ar CAO, lena n-áirítear forbairt AMP, ach gan a bheith teoranta de sin, AMP a bheidh formheasta ag an údarás inniúil mar a shonraítear i bpointe M.1 agus eagrú chothabháil na n-aerárthach i gcomhréir le AMP sin.
                                                         
                                                      
                                                             
                                                         
                                                         
                                                            De réir an chonartha reatha, geallann an dá shínitheoir go gcloífidh siad le hoibleagáidí an chonartha sin faoi seach.
                                                         
                                                      
                                                             
                                                         
                                                         
                                                            Dearbhaíonn an t-úinéir nó an t-oibreoir, chomh fada agus is eol dóibh, maidir leis an fhaisnéis uile a thugtar do CAMO nó do CAO maidir le haeracmhainneacht leanúnach na n-aerárthaí, go bhfuil sí beacht agus go leanfaidh sí de bheith beacht, agus nach ndéanfar na haerárthaí a dheisiú ná a mhodhnú gan réamhthoiliú CAMO nó CAO.
                                                         
                                                      
                                                             
                                                         
                                                         
                                                            I gcás aon neamh-chomhréireacht leis an gconradh seo ag ceachtar de na sínitheoirí, déanfaidh CAMO nó CAO agus an t-úinéir nó an t-oibreoir measúnú an bhfuil tionchar aige sin ar leanúint den chonradh agus cuirfidh siad údarás inniúil/údaráis inniúla na n-eagraíochtaí sin ar an eolas. Leis an measúnú a dhéanfaidh na heagraíochtaí breithneofar tábhacht na neamh-chomhréireachta ó thaobh na sábháilteachta de agus breithneofar an de chineál atriallach é. Tar éis an mheasúnaithe sin más é conclúid ceachtar de na sínitheoirí nach féidir leo a bhfreagrachtaí a chomhlíonadh de bharr a laincisí féin nó de bharr mhainneachtain an tsínitheora, cuirfear an conradh ar ceal agus cuirfear údarás inniúil/údaráis inniúla na n-eagraíochtaí ar an eolas láithreach. I gcás den chineál sin, glacfaidh an t-úinéir nó an t-oibreoir freagracht iomlán as gach cúram atá nasctha le haeracmhainneacht leanúnach na n-aerárthaí, agus cuirfidh an t-úinéir nó an t-oibreoir údaráis inniúla Bhallstát an chláraithe ar an eolas laistigh de 2 sheachtain faoin neamhchomhréireacht sin leis an gconradh. I gcás ina dtabharfar conradh i gcrích i gcomhréir le M.A.201(ea), cuirfear údarás inniúil Bhallstát an chláraithe ar an eolas láithreach.’’;
                                                         
                                                      
                                          
                              
                                    (b)
                                 
                                 
                                    cuirtear an méid seo a leanas in ionad na coda tosaigh de mhír 5:
                                    “I gcás ina ndéanann úinéir nó oibreoir CAMO nó CAO a thabhairt ar conradh i gcomhréir le pointe M.A.201, sonrófar sa chonradh oibleagáidí gach páirtí mar seo a leanas:”;
                                 
                              
                                    (c)
                                 
                                 
                                    i bpointe 5.1(2) cuirtear an méid seo a leanas in ionad phointe (e):
                                    
                                                “(e)
                                             
                                             
                                                an chothabháil is gá a bhunú agus a ordú chun nasc iomchuí a áirithiú le hiarchlár cothabhála na n-aerárthaí;”;
                                             
                                          
                              
                                    (d)
                                 
                                 
                                    i bpointe 5.1(2) cuirtear an méid seo a leanas in ionad phointe (i):
                                    
                                                “(i)
                                             
                                             
                                                comhordú a dhéanamh ar chothabháil sceidealta a chur i gcrích, lena n-áirítear cigireacht a dhéanamh ar chomhpháirteanna, codanna atá teoranta ó thaobh an tsaoil de a athsholáthar agus ar aon AD is infheidhme a bhaint amach, agus comhlíonadh a áirithiú leis na ceanglais oibríochtúla a bhfuil tionchar acu ar aeracmhainneacht leanúnach, le ceanglais maidir le haeracmhainneacht leanúnach arna mbunú ag an nGníomhaireacht agus le bearta arna n-éileamh ag an údarás inniúil mar fhreagairt láithreach ar fhadhb sábháilteachta;”;
                                             
                                          
                              
                                    (e)
                                 
                                 
                                    i bpointe 5.1(2), cuirtear an méid seo a leanas in ionad phointí (j), (k) agus (l):
                                    
                                                “(j)
                                             
                                             
                                                an t-úinéir nó an t-oibreoir a chur ar an eolas gach uair atá an t-aerárthach le tabhairt chuig eagraíocht chothabhála cheadaithe;
                                             
                                          
                                                (k)
                                             
                                             
                                                taifid aeracmhainneachta leanúnaí na n-aerárthaí a bhainistiú agus a chartlannú;
                                             
                                          
                                                (l)
                                             
                                             
                                                comhordú a dhéanamh leis an oibreoir nó leis an úinéir maidir le haon iarraidh ar an údarás inniúil ábhartha ar aon imeacht ó chlár cothabhála na n-aerárthaí;”
                                             
                                          
                              
                                    (f)
                                 
                                 
                                    i bpointe 5.1(2) cuirtear isteach an pointe (m) seo a leanas:
                                    
                                                “(m)
                                             
                                             
                                                tacaíocht a thabhairt don oibreoir nó don phíolóta-úinéir maidir le haeracmhainneacht leanúnach na n-aerárthaí nuair a dhéanann siad eitiltí trialacha cothabhála.”;
                                             
                                          
                              
                                    (g)
                                 
                                 
                                    i bpointe 5.2, cuirtear na pointí seo a leanas 13, 14 agus 15 leis:
                                    
                                                “13.
                                             
                                             
                                                comhlíontacht a áirithiú leis an gclár cothabhála formheasta agus comhordú a dhéanamh le CAMO nó le CAO maidir le haon iarraidh ar an údarás inniúil ábhartha ar aon síneadh ama aonuaire a chur le heatramh an chláir chothabhála;
                                             
                                          
                                                14.
                                             
                                             
                                                CAMO nó CAO a chur ar an eolas faoi aon neamhchomhlíonadh i ndáil le ceanglais oibríochtúla a d’fhéadfadh difear a dhéanamh d’aeracmhainneacht leanúnach na n-aerárthaí;
                                             
                                          
                                                15.
                                             
                                             
                                                CAMO nó CAO a chur ar an eolas faoi aon cheanglas oibríochta (e.g. saincheaduithe) is gá a chomhlíonadh chun an t-aerárthach a chothabháil sa chumraíocht is gá.”;
                                             
                                          
                              
                                    (h)
                                 
                                 
                                    cuirtear an pointe 7 seo a leanas leis:
                                    
                                                “7.
                                             
                                             
                                                Ceanglais bhreise i gcás pointe M.A.201(ea) a chur i bhfeidhm
                                                De bhreis ar na ceanglais agus na n-oibleagáidí thuasluaite i bpointe 5.1 agus pointe 5.2, i gcás ina dtabharfar conradh i gcrích idir CAMO agus an t-oibreoir i gcomhréir le pointe M.A.201(ea), comhlíonfaidh an conradh bainistithe aeracmhainneachta leanúnaí ceanglais phointí 7.1 go 7.3 freisin.
                                                Sula síneofar an conradh, déanfaidh an t-oibreoir measúnú ar CAMO chun a áirithiú go mbeidh an cumas agus an acmhainneacht ag CAMO an conradh a chomhlíonadh.
                                                
                                                            7.1.
                                                         
                                                         
                                                            Incháilitheacht
                                                            Ní thabharfar an conradh aeracmhainneachta leanúnaí i gcomhréir le M.A.201(ea) i gcrích ach amháin i gcás ina bhfuil an t-aeriompróir lena mbaineann ceadúnaithe i gcomhréir le Rialachán (CE) Uimh. 1008/2008 agus i gcás gur cuid den ghrúpáil chéanna ghnó aeriompróra é CAMO. Beidh tuairisc shoiléir sa chonradh bainistithe aeracmhainneachta leanúnaí ar an gcaoi a gcomhlíontar na coinníollacha a bhfuil tuairisc orthu in M.A.201(ea). Tabharfar tuairisc ann go háirithe ar an gcaoi a gcomhchuibhítear córais bhainistíochta aonair na n-eagraíochtaí eatarthu féin.
                                                         
                                                      
                                                            7.2.
                                                         
                                                         
                                                            Oibleagáidí breise CAMO:
                                                            
                                                                        1.
                                                                     
                                                                     
                                                                        a bheith eolach ar nós imeachta an oibreora a bhaineann le faireachán a dhéanamh ar an gconradh;
                                                                     
                                                                  
                                                                        2.
                                                                     
                                                                     
                                                                        comhaontú an oibreora a fháil sula ndéanfaidh sé cúraimí maidir le haeracmhainneacht leanúnach a chur amach ar fochonradh;
                                                                     
                                                                  
                                                                        3.
                                                                     
                                                                     
                                                                        údarás inniúil Bhallstát an chláraithe a chur ar an eolas láithreach aon uair nach gcuirfidh an t-oibreoir an t-aerárthach faoi bhráid na heagraíochta cothabhála formheasta faoi mar a d’iarr CAMO, i gcás nach n-urramaítear an conradh reatha nó i gcás ina gcuireann ceachtar páirtí deireadh leis an gconradh;
                                                                     
                                                                  
                                                                        4.
                                                                     
                                                                     
                                                                        oiliúint a chur ar fáil d’fhoireann an oibreora chun a áirithiú go bhfuil tuiscint acu ar na nithe seo a leanas a bhaineann le CAMO:
                                                                        
                                                                                    (a)
                                                                                 
                                                                                 
                                                                                    beartais agus nósanna imeachta, freagrachtaí, oibleagáidí, dualgais agus réimsí an chomhéadain;
                                                                                 
                                                                              
                                                                                    (b)
                                                                                 
                                                                                 
                                                                                    línte cumarsáide (mar shampla taifid aerárthaí, faisnéis bheacht faoi aeracmhainneacht a mhalartú go tráthúil lena n-áirítear lasmuigh de ghnáthuaireanta oibre);
                                                                                 
                                                                              
                                                                                    (c)
                                                                                 
                                                                                 
                                                                                    nósanna imeachta a bhaineann go sonrach le CAMO amhail úsáid bogearraí saincheaptha, faireachán ar an iontaofacht, úsáid an chórais loga theicniúil aerárthaí, agus forálacha idir-inoibritheachta.
                                                                                 
                                                                              
                                                                  
                                                      
                                                            7.3.
                                                         
                                                         
                                                            Oibleagáidí breise an oibritheora:
                                                            
                                                                        1.
                                                                     
                                                                     
                                                                        forbairt a dhéanamh ar nósanna imeachta comhéadain le CAMO chun aghaidh a thabhairt ar an deimhnithe athbhreithnithe aeracmhainneachta a eisiúint agus a athnuachan;
                                                                     
                                                                  
                                                                        2.
                                                                     
                                                                     
                                                                        i gcás riachtanas cothabhála gan choinne i suíomhanna nach bhfuil eagraíocht chothabhála ann a bhfuil conradh déanta léi, ar eagraíocht í a formheasadh i gcomhréir le hIarscríbhinn II (Cuid-145) a ghabhann leis an Rialachán seo, CAMO a chur ar an eolas láithreach;
                                                                     
                                                                  
                                                                        3.
                                                                     
                                                                     
                                                                        údarás inniúil Bhallstát an chláraithe a chur ar an eolas láithreach aon uair a chuireann ceachtar páirtí deireadh leis an gconradh;
                                                                     
                                                                  
                                                                        4.
                                                                     
                                                                     
                                                                        oiliúint a chur ar fáil d’fhoireann CAMO chun a áirithiú go bhfuil tuiscint acu ar na nithe seo a leanas a bhaineann leis an oibreoir:
                                                                        
                                                                                    (a)
                                                                                 
                                                                                 
                                                                                    beartais agus nósanna imeachta, freagrachtaí, oibleagáidí, dualgais agus réimsí an chomhéadain;
                                                                                 
                                                                              
                                                                                    (b)
                                                                                 
                                                                                 
                                                                                    línte cumarsáide;
                                                                                 
                                                                              
                                                                                    (c)
                                                                                 
                                                                                 
                                                                                    nósanna imeachta a bhaineann go sonrach leis an oibreoir amhail nósanna imeachta oibríochtúla, úsáid bogearraí saincheaptha, faireachán ar an iontaofacht, úsáid an chórais loga theicniúil aerárthaí, agus forálacha idir-inoibritheachta.”.
                                                                                 
                                                                              
                                                                  
                                                      
                                          
                              
                  
      
      
         
            IARSCRÍBHINN II
            Leasaítear Iarscríbhinn Vc (Cuid-CAMO) a ghabhann le Rialachán (AE) Uimh. 1321/2014 ón gCoimisiún mar a leanas:
            
                        (1)
                     
                     
                        cuirtear an méid seo a leanas in ionad phointe CAMO.A.105:
                        “CAMO.A.105 Údarás inniúil
                        Chun críoch na hIarscríbhinne seo is é an t-údarás inniúil a bheidh ann:
                        
                                    (a)
                                 
                                 
                                    i gcás eagraíochtaí a bhfuil a bpríomháit ghnó i gcríoch atá faoi fhreagracht Bhallstát de réir Choinbhinsiún Chicago, ceann amháin de na húdaráis seo a leanas:
                                    
                                                (i)
                                             
                                             
                                                an t-údarás arna ainmniú ag an mBallstát sin ina bhfuil príomháit ghnó na heagraíochta sin lonnaithe, i gcás nach n-áirítear an formheas ar dheimhniú aeroibreora nó i gcás ina ndéantar conradh le CAMO i gcomhréir le M.A.201(ea);
                                             
                                          
                                                (ii)
                                             
                                             
                                                an t-údarás arna ainmniú ag Ballstát an oibreora, i gcás ina n-áirítear an formheas ar dheimhniú aeroibreora;
                                             
                                          
                                                (iii)
                                             
                                             
                                                an t-údarás arna ainmniú ag Ballstát cé is moite de (i) nó (ii), i gcás inar ath-leithdháileadh an fhreagracht ar an mBallstát sin i gcomhréir le hAirteagal 64 de Rialachán (AE) 2018/1139;
                                             
                                          
                                                (iv)
                                             
                                             
                                                an Ghníomhaireacht i gcás inar ath-leithdháileadh an fhreagracht ar an nGníomhaireacht i gcomhréir le hAirteagail 64 nó 65 de Rialachán (AE) 2018/1139;
                                             
                                          
                              
                                    (b)
                                 
                                 
                                    an Ghníomhaireachti gcás ina bhfuil príomháit ghnó na heagraíochta lonnaithe lasmuigh de chríoch atá faoi fhreagracht Bhallstát de réir Choinbhinsiún Chicago.”;
                                 
                              
                  
                        (2)
                     
                     
                        i bpointe CAMO.A.125, cuirtear an méid seo a leanas in ionad phointe (b):
                        
                                    “(b)
                                 
                                 
                                    D’ainneoin phointe (a), maidir le haeriompróirí atá ceadúnaithe i gcomhréir le Rialachán (CE) Uimh. 1008/2008, beidh an formheas mar chuid den deimhniú aeroibreora arna eisiúint ag an údarás inniúil i ndáil leis na haerárthaí a oibrítear ach amháin, i gcomhréir le pointe M.A.201(ea) d’Iarscríbhinn I (Cuid-M), i gcás ina ndéanann oibreoirí ar cuid de ghrúpáil ghnó aeriompróra aonair iad conradh le CAMO.”;
                                 
                              
                  
                        (3)
                     
                     
                        i bpointe (d) de CAMO.A.125, cuirtear an méid seo a leanas in ionad phointe (2):
                        
                                    “(2)
                                 
                                 
                                    bainistíocht a dhéanamh ar aeracmhainneacht leanúnach na n-aerárthaí a mbaineann aeriompróirí atá ceadúnaithe úsáid astu i gcomhréir le Rialachán (CE) Uimh. 1008/2008, i gcás ina liostaítear ar a dheimhniú féin agus ar dheimhniú an aeroibreora araon nó i gcás ina mbeidh feidhm ag M.A.201(ea);”;
                                 
                              
                  
                        (4)
                     
                     
                        i bpointe CAMO.A.135, cuirtear an méid seo a leanas in ionad phointe (c):
                        
                                    “(c)
                                 
                                 
                                    D’ainneoin phointe (b), i gcás ina ndéanann oibreoirí ar cuid de ghrúpáil ghnó aeriompróra aonair iad i gcomhréir le pointe M.A.201(ea) d’Iarscríbhinn I (Cuid-M) conradh le CAMO, ní chuireann foirceannadh, fionraí nó cúlghairm an deimhnithe aeroibreora deimhniú CAMO ó bhail go huathoibríoch. Sa chás sin, an conradh a rinneadh i gcomhréir le Foscríbhinn I a ghabhann le hIarscríbhinn I (Cuid-M) a ghabhann leis an Rialachán seo, rachaidh sé ar neamhní.”;
                                 
                              
                  
                        (5)
                     
                     
                        i bpointe CAMO.A.135, cuirtear an pointe (d) seo a leanas isteach:
                        
                                    “(d)
                                 
                                 
                                    I gcás tabhairt suas nó chúlghairm, tabharfar deimhniú na heagraíochta ar ais don údarás inniúil gan mhoill.”;
                                 
                              
                  
                        (6)
                     
                     
                        i bpointe CAMO.A.200, cuirtear an pointe (c) seo a leanas isteach:
                        
                                    “(e)
                                 
                                 
                                    I gcás ina ndéanfar conradh a thabhairt i gcrích, i gcomhréir le pointe M.A.201(ea) d’Iarscríbhinn I (Cuid-M), idir CAMO agus oibreoirí ar cuid de ghrúpáil ghnó aeriompróra aonair iad, áiritheoidh CAMO go ndéanfar a chóras bainistíochta a chomhchuibhiú le córais bhainistíochta na n-oibreoirí ar cuid den ghrúpáil ghnó sin iad.”;
                                 
                              
                  
                        (7)
                     
                     
                        i bpointe CAMO.A.305, cuirtear an pointe (ba) seo a leanas isteach:
                        
                                    “(ba)
                                 
                                 
                                    Maidir leis an duine nó na daoine a ainmneofar i gcomhréir le pointe (a)(3) de phointe CAMO.A.305, má tá sé nó má tá siad bainteach le gníomhaíochtaí bainistithe aeracmhainneachta leanúnaí a bhaineann le conradh arna bhunú i gcomhréir le pointe M.A.201(ea), ní fhostóidh eagraíocht a formheasadh i gcomhréir le hIarscríbhinn II (Cuid-145) faoi chonradh le CAMO an duine nó na daoine sin, gan comhaontú sonrach an údaráis inniúil.”;
                                 
                              
                  
                        (8)
                     
                     
                        i bpointe CAMO.B.300, cuirtear an pointe (g) seo a leanas isteach:
                        
                                    “(g)
                                 
                                 
                                    I gcás ina dtugtar conradh i gcrích i gcomhréir le pointe M.A.201(ea) d’Iarscríbhinn I (Cuid-M), an t-údarás inniúil atá freagrach as formhaoirseacht a dhéanamh ar CAMO agus na húdaráis inniúla atá freagrach as formhaoirseacht a dhéanamh ar na hoibreoirí lena mbaineann, comhoibreoidh siad chun malartú faisnéise atá ábhartha le haghaidh chomhlíonadh a gcúraimí a áirithiú. Áireofar sa chomhoibriú sin malartú faisnéise maidir le torthaí na ngníomhaíochtaí formhaoirseachta a dhéanann na húdaráis inniúla sin agus féadfar a áireamh air sin cúraimí formhaoirseachta ar CAMO arna ndéanamh ag na húdaráis inniúla atá freagrach as na hoibreoirí.”;
                                 
                              
                  
                        (9)
                     
                     
                        Cuirtear an méid seo a leanas in ionad Fhoscríbhinn I:
                        
                           
                              “Aguisín I
                              Deimhniú Eagraíochta um Bainistiú Leanúnach Aeracmhainneachta – Foirm 14 EASA
                              
                                          [BALLSTÁT (*)]
                                          Ballstát den Aontas Eorpach (**)
                                          EAGRAÍOCHT UM BAINISTIÚ LEANÚNACH AERACMHAINNEACHTA
                                          Tagairt: [CÓD AN BHALLSTÁIT *].CAMO.XXXX
                                          (Tagairt/Tagairtí: cuir san áireamh anseo formheas AOC/formheasanna AOC XX.XXXX)
                                          De bhun Rialachán (AE) 2018/1139 ó Pharlaimint na hEorpa agus ón gComhairle an 4 Iúil 2018 maidir le rialacha comhchoiteanna i réimse na heitlíochta sibhialta agus lena mbunaítear Gníomhaireacht Sábháilteachta Eitlíochta an Aontais Eorpaigh agus Rialachán (AE) Uimh. 1321/2014 ón gCoimisiún, agus faoi réir na gcoinníollacha a shonraítear thíos, deimhníonn [ÚDARÁS INNIÚIL AN BHALLSTÁIT*] leis seo go bhfuil:
                                          [AINM AGUS SEOLADH NA CUIDEACHTA]
                                          ina eagraíocht um bainistiú leanúnach aeracmhainneachta i gcomhréir le Cuid A d’Iarscríbhinn Vc (Cuid-CAMO) a ghabhann le Rialachán (AE) Uimh. 1321/2014 ón gCoimisiún.
                                          COINNÍOLLACHA:
                                          
                                                      1.
                                                   
                                                   
                                                      Tá an deimhniú seo teoranta don raon feidhme a shonraítear i roinn raon feidhme na hoibre den lámhleabhar um bainistiú leanúnach aeracmhainneachta formheasta (CAME) dá dtagraítear i gCuid A, d’Iarscríbhinn I (Cuid-M) a ghabhann le Rialachán (AE) Uimh. 1321/2014 ón gCoimisiún.
                                                   
                                                
                                                      2.
                                                   
                                                   
                                                      Leis an deimhniú seo ceanglaítear go gcomhlíontar na nósanna imeachta dá sonraítear i CAME arna fhormheas i gcomhréir le hIarscríbhinn Vc (Cuid- CAMO) a ghabhann le Rialachán (AE) Uimh. 1321/2014 ón gCoimisiún.
                                                   
                                                
                                                      3.
                                                   
                                                   
                                                      Is bailí an deimhniú seo fad a leanann an eagraíocht um bainistiú leanúnach aeracmhainneachta formheasta de bheith i gcomhréir le hIarscríbhinn I (Cuid-M), Iarscríbhinn Vb (Cuid-ML) agus Iarscríbhinn I (Cuid-CAMO) a ghabhann le Rialachán (AE) Uimh. 1321/2014 ón gCoimisiún.
                                                   
                                                
                                                      4.
                                                   
                                                   
                                                      I gcás ina ndéanann eagraíocht um bainistiú leanúnach aeracmhainneachta seirbhís eagraíochta nó seirbhís roinnt eagraíochtaí a chur ar fochonradh, leanfaidh an deimhniú sin de bheith bailí faoi réir oibleagáidí conarthacha is infheidhme de bheith á gcomhlíonadh ag an eagraíocht sin nó na heagraíochtaí sin.
                                                   
                                                
                                                      5.
                                                   
                                                   
                                                      Faoi réir chomhlíonadh choinníollacha 1 go 4 thuas, leanfaidh an deimhniú seo de bheith bailí ar feadh tréimhse neamhtheoranta, ach amháin i gcás inar géilleadh é, inar cuireadh deimhniú eile ina ionad, inar cuireadh ar fionraí é nó inar cúlghaireadh é roimhe seo.
                                                   
                                                Má úsáidtear an fhoirm seo freisin do shealbhóirí deimhnithe aeroibreora (AOC) (iompróirí aeir atá ceadúnaithe i gcomhréir le Rialachán (CE) Uimh. 1008/2008), cuirfear an uimhir AOC, nó más i gcomhréir le pointe M.A.201(ea) d’Iarscríbhinn I (Cuid – M) a ghabhann le Rialachán (AE) Uimh. 1321/2014 ón gCoimisiún atá sé, cuirfear na huimhreacha AOC leis an tagairt, i dteannta na huimhreach caighdeánaí, agus cuirfear na coinníollacha breise seo a leanas in ionad choinníoll 5:
                                          
                                                      6.
                                                   
                                                   
                                                      Ní hionann an deimhniú seo agus údarú chun na cineálacha aerárthaí dá dtagraítear i gcoinníoll 1 a oibriú. Is é AOC an t-údarú chun na haerárthaí a oibriú.
                                                   
                                                
                                                      7.
                                                   
                                                   
                                                      I gcás ina ndéantar AOC aeriompróra atá ceadúnaithe i gcomhréir le Rialachán (CE) Uimh. 1008/2008 a fhoirceannadh, a chur ar fionraí nó a chúlghairm, neamhbhailítear go huathoibríoch an deimhniú seo maidir leis na clárúcháin aerárthaí a shonraítear san AOC ach amháin i gcás ina ndéantar conradh le CAMO i gcomhréir le pointe M.A.201(ea) d’Iarscríbhinn I (Cuid – M) de Rialachán (AE) Uimh. 1321/2014 ón gCoimisiún, ach amháin má shonraíonn an t-údarás inniúil a mhalairt go sainráite.
                                                   
                                                
                                                      8.
                                                   
                                                   
                                                      Faoi réir chomhlíonadh choinníollacha 1 go 4 thuas, leanfaidh an deimhniú seo de bheith bailí ar feadh tréimhse neamhtheoranta, ach amháin i gcás inar géilleadh é, inar cuireadh deimhniú eile ina ionad, inar cuireadh ar fionraí é nó inar cúlghaireadh é roimhe seo.
                                                   
                                                Dáta na heisiúna bunaidh: …
                                          Sínithe: …
                                          Dáta an athbhreithnithe seo: … Uimhir an athbhreithnithe: …
                                          Le haghaidh an údaráis inniúil: [ÚDARÁS INNIÚIL AN BHALLSTÁIT (*)]
                                          Leathanach… de …
                                       
                                    
                                          Leathanach 2 de 2
                                          
                                             EAGRAÍOCHT UM BAINISTIÚ LEANÚNACH AERACMHAINNEACHTA
                                          
                                          
                                             TÉARMAÍ AN CHEADAITHE
                                          
                                          Tagairt: [CÓD AN BHALLSTÁIT *].CAMO.XXXX
                                          (Tagairt(í) AOC XX.XXXX)
                                          Eagraíocht: [AINM AGUS SEOLADH NA CUIDEACHTA]
                                          
                                                      Cineál/sraith/grúpa na n-aerárthaí
                                                   
                                                   
                                                      Athbhreithniú aeracmhainneachta údaraithe
                                                   
                                                   
                                                      Ceadúnais eitilte údaraithe
                                                   
                                                   
                                                      Eagraíochtaí ar fochonradh
                                                   
                                                
                                                       
                                                   
                                                   
                                                      [ÚDARAÍTEAR/NÍ ÚDARAÍTEAR]
                                                      ***
                                                   
                                                   
                                                      [ÚDARAÍTEAR/NÍ ÚDARAÍTEAR]
                                                      ***
                                                   
                                                   
                                                       
                                                   
                                                
                                                       
                                                   
                                                   
                                                      [ÚDARAÍTEAR/NÍ ÚDARAÍTEAR]
                                                      ***
                                                   
                                                   
                                                      [ÚDARAÍTEAR/NÍ ÚDARAÍTEAR]
                                                      ***
                                                   
                                                   
                                                       
                                                   
                                                
                                                       
                                                   
                                                   
                                                      [ÚDARAÍTEAR/NÍ ÚDARAÍTEAR]
                                                      ***
                                                   
                                                   
                                                      [ÚDARAÍTEAR/NÍ ÚDARAÍTEAR]
                                                      ***
                                                   
                                                   
                                                       
                                                   
                                                
                                                       
                                                   
                                                   
                                                      [ÚDARAÍTEAR/NÍ ÚDARAÍTEAR]
                                                      ***
                                                   
                                                   
                                                      [ÚDARAÍTEAR/NÍ ÚDARAÍTEAR]
                                                      ***
                                                   
                                                   
                                                       
                                                   
                                                Tá téarmaí an fhormheasa teoranta do raon na hoibre atá sa roinn CAME formheasta…
                                          Tagairt CAME: …
                                          Dáta na heisiúna bunaidh: …
                                          Sínithe: …
                                          Dáta an athbhreithnithe seo: … Uimhir an athbhreithnithe: …
                                          Le haghaidh an Údaráis Inniúil: [ÚDARÁS INNIÚIL AN BHALLSTÁIT *]
                                       
                                    
                                 Foirm 14 EASA, Eagrán 6
                              
                              
                                          (*)
                                       
                                       
                                          nó ‘EASA’, más é EASA an t-údarás inniúil
                                       
                                    
                                          (**)
                                       
                                       
                                          scriostar i gcás Stát nach Ballstát den Aontas é nó EASA
                                       
                                    
                                          (***)
                                       
                                       
                                          scriostar de réir mar is iomchuí mura bhfuil an eagraíocht formheasta.
                                       
                                    
                        ”